b'\n_START_ARTICLE_\nApianlahden linnosaari\n_START_SECTION_\nLinnasaari\n_START_PARAGRAPH_\nLinnosaari sijaitsee keskell\xc3\xa4 Apianvirtaa, jota s\xc3\xa4\xc3\xa4nn\xc3\xb6stelee nyky\xc3\xa4\xc3\xa4n voimalaitos ja sulkurakenteet. Saari on kooltaan noin 80\xc3\x97140 metri\xc3\xa4. Saaressa on kaivantoja, kivilatomuksia ja palaneiden puurakenteiden j\xc3\xa4\xc3\xa4nteit\xc3\xa4. Hirrest\xc3\xa4 tehty radiohiiliajoitus on antanut sille ajoituksen vuoteen 1213. Kaivauksissa on l\xc3\xb6ydetty palanutta savitiivistett\xc3\xa4 ja keskiaikaan ajoitettavia esineit\xc3\xa4. Tehdyt radioajoitukset viittaavat keskiaikaiseen linnoitukseen. Alueelta l\xc3\xb6ytyy j\xc3\xa4lki\xc3\xa4 kivikautisesta asutuksesta sek\xc3\xa4 rautakautista r\xc3\xb6ykki\xc3\xb6ist\xc3\xa4.'